# Comitè Internacional de la Creu Roja

El Comitè Internacional de la Creu Roja (CICR) (en francès: Comité international de la Croix-Rouge) és una organització imparcial, neutral i independent, que té la missió exclusivament humanitària de protegir la vida i la dignitat de les víctimes de la guerra i la violència interna, així com de prestar-los assistència. Ha estat guardonada en quatre
ocasions amb el Premi Nobel de la Pau.

## Organització

En les situacions de conflicte, dirigeix i coordina les activitats internacionals de socors del Moviment Internacional de la Creu Roja i de la Mitja Lluna Roja. Procura, així mateix, prevenir el sofriment mitjançant la promoció i l'enfortiment del dret i dels principis humanitaris universals.
La seu del CICR es troba en la ciutat de Ginebra (Suïssa) i fou fundada el 1863 pel suís Jean Henri Dunant, Premi Nobel de la Pau el 1901.
El Moviment Internacional de la Creu Roja i de la Mitja Lluna Roja engloba totes les Organitzacions relacionades amb la Creu Roja i la Mitja Lluna Roja. Elles són:
* Comitè Internacional de la Creu Roja
* Federació Internacional de Societats de la Creu Roja i de la Mitja Lluna Roja (FICR)
* les Societats Nacionals de la Creu Roja i la Mitja Lluna Roja

## Premi Nobel de la Pau

El Comitè Internacional de la Creu Roja ha rebut el Premi Nobel de la Pau en tres ocasions, el 1917, 1944 i 1963 per la seva tasca humanitària en els diversos conflictes del segle XX.

## Organització del CICR

Els òrgans directius del CICR són:
* L'Assemblea, composta entre 15 a 25 persones que són reclutades per cooptació entre els ciutadans suïssos. És la màxima autoritat del CICR i el seu President ho és també del CICR.
* el Consell de l'Assemblea, integrat per cinc membres electes per l'Assemblea el President del CICR. Actua entre les sessions de l'Assemblea i s'encarrega de l'enllaç entre aquesta i la Directiva.
* la Directiva és l'òrgan executiu del CICR. És l'encarregat d'executar les decisions de l'Assemblea i de dur l'administració del CICR. Està integrada pel Director General i tres directors, tots anomenats per l'Assemblea.
Segons els estatuts del CICR tots els integrants dels òrgans directius han de ser ciutadans suïssos.

## Presidents del CICR

* 1863-1864: Guillaume Henri Dufour
* 1864-1910: Gustave Moynier
* 1910-1928: Gustave Ador
* 1928-1945: Max Huber
* 1945-1948: Carl Burckhardt
* 1948-1955: Paul Ruegger
* 1955-1964: Léopold Boissier
* 1964-1969: Samuel Gonard
* 1969-1973: Marcel Naville
* 1973-1976: Eric Martin
* 1976-1987: Alexandre Hay
* 1987-1999: Cornelio Sommaruga
* 2000-2012: Jakob Kellenberger
* Des de 2012: Peter Maurer

## Referències

* ↑ «Comitè Internacional de la Creu Roja». Gran Enciclopèdia Catalana. Barcelona: Grup Enciclopèdia Catalana.
* ↑ «Nobel Laureates Facts – Organizations» (en anglès). Nobel Foundation. [Consulta: 13 octubre 2009].
* ↑ «Comitè Internacional de la Creu Roja». Gran Enciclopèdia Catalana. Barcelona: Grup Enciclopèdia Catalana.
* ↑ Fowks, Jacqueline. «Peter Maurer: “Somos escépticos sobre el vínculo de la ayuda humanitaria con agendas políticas”» (en castellà). El Pais, 14-04-2019. [Consulta: 8 gener 2021].

## Enllaços externs

* Pàgina Oficial de l'Institut Nobel, Premi Nobel de la Pau 1963 (anglès)
* Pàgina Oficial de l'Institut Nobel, Premi Nobel de la Pau 1944 (anglès)
* Pàgina Oficial de l'Institut Nobel, Premi Nobel de la Pau 1917 (anglès)